Svein Ellingsen
Store norske leksikon,Religion og filosofi,Religioner og livssyn,Kristendom,Salmesang
Svein Ellingsen var en norsk billedkunstner og salmedikter. Mange av hans salmer er oversatt til andre språk, og de fleste tekstene er tonesatt av samtidige komponister, blant andre Egil Hovland, Knut Nystedt, Trond Kverno, Harald Herresthal og Harald Gullichsen.
Ellingsen stod sentralt i utarbeidelsen av Norsk salmebok 1985 som medlem av Liturgikommisjonens komité for salmebok og koralbok 1972–81.Norsk Salmebok 2013 har 58 av Ellingsens salmer, derav 15 oversettelser. Selv har han utgitt blant annet:  Det skjulte nærvær (1978)  Under løftets høye himmel (1984) barneboken Regler, rim og revestreker (1986)  Vårt øye ser mot Betlehem (1987)  Det finnes en dyrebar rose (1989)  I lyset fra Guds fremtid (1999)  Alt ble med ett så stille (2002) Som maler Som maler uttrykte Ellingsen seg gjennom små formater i gouache, ofte landskaper med tilknytning til norsk kulturhistorie og norsk diktning. Hans salmer er preget av en enkel nåtidig språkføring. Sentralt står skapelsestanken og «den sakramentale totalforståelse av menneskelivet» (Peter Wilhelm Bøckman). Blant hans mest kjente salmer er dåpssalmen Fylt av glede (1971, utg. 1985 med fotokunst). Bakgrunn Ellingsen var elev ved Statens Kunstakademi under Jean Heiberg og Aage Storstein fra 1952 til 1955, og ved Statens lærerskole i forming fra 1966 til 1967. Han har blant annet arbeidet som journalist, forlagssekretær og lærer i tegning og forming. Siden 1976 har han hatt statsstipend for hymnologisk arbeid.I 2009 utgav Eyvind Skeie biografien Svein Ellingsen. En livshistorie. Les mer i Store norske leksikon Svein Ellingsen i Norsk biografisk leksikon Svein Ellingsen i Norsk kunstnerleksikon salme salmebok